 Akizungumza juzi mjini hapa, Kaimu Katibu Mkuu wa Chama cha Soka Mkoa wa Dodoma (Dorefa), Menance Muhumpa alisema anatarajia kuona msisimko mkubwa katika ligi hiyo.Muhumpa alizitaja wilaya zilizotoa timu katika mashindano hayo kuwa ni Dodoma Mjini, Chamwino, Mpwapwa, Kongwa na Bahi.Alizitaja timu zitakazoshiriki kuwa ni Kanda ya Kati kutoka Kongwa,Vijana na Small Fighter za Chamwino, Mji Mpwapwa ya Mpwapwa na Home Boys ya Bahi.Alitaja timu kutoka Dodoma Mjini kuwa ni Pentagon, Fire Stone, Area C, Magereza, Kikuyu, Panama, Dodoma Sport, C Shelly, Gwasa, Gunners, Polisi Jamii Chipolopolo na Dundee.‘’Tumefanya uchambuzi wa fomu wachezaji watakaocheza ligi ya mkoa hakuna mwenye matatizo yoyote ya kusaini mara mbili,’’ alisema.Muhumpa alisema wanataka ligi ya msimu huu iwe na msisimko na bingwa apatikane uwanjani kwa timu bora kupata nafasi ya kuuwakilisha Mkoa wa Dodoma katika mashindano ya Ligi ya Mabingwa.